În sezonul 2013-2014 a găsit din nou calea spre podium, cucerind medalia de bronz la individual din cadrul Campionatului European din 2014 de la Strasbourg. La Campionatul Mondial din același an de la Kazan, a fost eliminat în turul întâi de italianul Paolo Pizzo, dar la proba pe echipe s-a arătat decisiv în finala cu Coreea de Sud, impunându-se cu scorul de 10-6 în releul împotriva lui Jung Jin-sun. Astfel a redevenit Franța campioană mondială pe echipe după o pauză de doi ani.